ตลท.จับ 4 หุ้นแขวนป้าย”C” หลังงบฯ Q2 ไม่ฟื้น! ฉุดส่วนผู้ถือหุ้นต่ำกว่า50%
ตลท.จับ 4 บจ.แขวนป้าย"C" หลังงบฯ Q2/61 ไม่ฟื้น! ฉุดส่วนผู้ถือหุ้นต่ำกว่า 50% ของทุนจดทะเบียน 
14 ส.ค. 2561

ตลาดหลักทรัพย์แห่งประเทศไทย (ตลท.) ขึ้นเครื่องหมาย C สำหรับหุ้นบริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ NBC ,บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS
อีกทั้ง บริษัท พรีเมียร์เอ็นเตอร์ไพรซ์ จำกัด (มหาชน) หรือ PE และบริษัท ไทยเศรษฐกิจประกันภัย จำกัด (มหาชน) หรือ TSI โดยให้มีผลวันที่ 15 ส.ค. 2561 เนื่องจากส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงิน ไตรมาสที่ 2 สิ้นสุดวันที่ 30 มิถุนายน 2561
ทั้งนี้ หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้